ଭୁବନେଶ୍ୱର,୧୧ା୩(ନି.ପ୍ର.): ଓଡିଶାଚପ୍ରଦେଶ କଂଗ୍ରେସ କମିଟି ସଭାପତି ନିରଞ୍ଜନ ପ...ନାୟକଙ୍କ ଅଧ୍ୟକ୍ଷତାରେ 'ଗାନ୍ଧୀ ସନେ୍ଦଶ ଯାତ୍ରା'କୁ ନେଇ ଏକ ପ୍ରସ୍ତୁତି ବୈଠକ ଭୁବନେଶ୍ୱରସ୍ଥ କଂଗ୍ରେସ ଭବନ ସଭାକକ୍ଷରେ ଅନୁଷ୍ଠିତ ହୋଇଯାଇଛି । ଜାତିର ପିତା ମହାତ୍ମା ଗାନ୍ଧୀଙ୍କ ପୂଣ୍ୟ "୧୫୦ ତମ ଜୟନ୍ତୀ" ତଥା ୯୦ ତମ ଐତିହାସିକ 'ଦାଣ୍ଡିଯାତ୍ରା'କୁ ସ୍ମରଣ ଓ ପାଳନ ଉଦେ୍ଦଶ୍ୟରେ ନିଖିଳ ଭାରତ କଂଗ୍ରେସ କମିଟିର ପ୍ରତ୍ୟକ୍ଷ ନିରୀକ୍ଷଣ ଓ ନିଦେ୍ର୍ଦଶ ଅନୁସାରେ ଗୁଜୁରାଟ ପ୍ରଦେଶ କଂଗ୍ରେସ କମିଟିର ସହଯୋଗରେ "ଗାନ୍ଧୀ ସନେ୍ଦଶ ଯାତ୍ରା" ଚଳିତ ତା ୧୨/୦୩/୨୦୨୦ ରିଖ ଗୁରୁବାର ଦିନ ଅହମ୍ମଦାବାଦର 'ସାବରମତୀ ଆଶ୍ରମ' ଠାରୁ ପଦଯାତ୍ରା ଆର ମ୍ଭ ହୋଇ ଆସନ୍ତା ତା ୬/୪/୨୦୨୦ ରିଖ ସୋମବାର ଦିନ 'ଦାଣ୍ଡି' ଠାରେ ଏକ ବିରାଟ ସାଧାରଣ ସଭା ଜରିଆରେ ଶେଷ ହେବ । ପ୍ରତ୍ୟେକ ଦିନ ୧୬ ରୁ ୧୯ କି.ମି.ର ପଦଯାତ୍ରା କରାଯିବା ସହ ସମୁଦାୟ ୨୬ ଦିନ ମଧ୍ୟରେ ୩୮୬ କି.ମି.ର ପଦଯାତ୍ରା ହେବ ଓ ୩ ଦିନ ବିଶ୍ରାମ ଦିବସ ତା ୧୭/୩/୨୦୨୦, ୨୪/ ୩/୨୦୨୦ ଓ ୩୧/୩/୨୦୨୦ ରିଖ ରଖା ଯାଇଛି ।
ଏଆଇସିସିର ପତ୍ର ସଂଖ୍ୟା ଓଆରଜି-୭/୩୭୫୪ ଅନୁଯାୟୀ ପ୍ରତ୍ୟେକ ପ୍ରଦେଶ କଂଗ୍ରେସ କମିଟି ଗୋଟିଏ ଦିନ ଉକ୍ତ 'ଗାନ୍ଧୀ ସନେ୍ଦଶ ଯାତ୍ରା'ରେ ପିସିସି ସଭାପତିଙ୍କ ସମେତ କଂଗ୍ରେସ ବିଧାୟକ ଦଳ ନେତା, ସାଂସଦ, ବିଧାୟକ, ସାଂସଦ ଓ ବିଧାୟକ ପ୍ରାର୍ଥୀ, ବରିଷ୍ଠ କଂଗ୍ରେସ ନେତୃମଣ୍ଡଳୀ, ପ୍ରାକ୍ତନ ସାଂସଦ ଓ ବିଧାୟକଗଣ, ଜିଲ୍ଲା ପରିଷଦର ଅଧ୍ୟକ୍ଷଗଣ, ପଂଚାୟତ ସମିତିର ଅଧ୍ୟକ୍ଷଗଣ, ପୌର ପରିଷଦ, ଏନ୍.ଏ.ସି.ର ଅଧ୍ୟକ୍ଷଗଣ, ପ୍ରଦେଶ କଂଗ୍ରେସ କମିଟିର କର୍ମକର୍ତାଗଣ, ଛାମୁଆ ସଂଗଠନ, ବିଭାଗ ଓ ପ୍ରକୋଷ୍ଠର କର୍ମକର୍ତାଗଣ ଓ ସର୍ବୋପରି ଇଚ୍ଛୁକ କଂଗ୍ରେସ କର୍ମୀମାନେ ପଦଯାତ୍ରାରେ ସାମିଲ ହେବାକୁ ନିଦେ୍ର୍ଦଶ ରହିଛି । ବିଶେଷକରି ବିଧାୟକ ଓ ସାଂସଦ ପ୍ର୍ରାର୍ଥୀମାନେ ସ୍ୱୟଂ ପଦଯାତ୍ରାରେ ସାମିଲ ହେବା ସହ ଅନୁ୍ୟନ ଜଣେ ପ୍ରତିନିଧିଙ୍କୁ ପଦଯାତ୍ରାରେ ସାମିଲ କରିବା ପାଇଁ ପିସିସି ତରଫରୁ ଅନୁରୋଧ କରାଯାଇଛି । ସୁତରାଂ ୮ମ ଦିବସ ପଦଯାତ୍ରା ତା ୧୯/୦୩/୨୦୨୦ ରିଖ ଗୁରୁବାରଓଡିଶା ପ୍ରଦେଶ କଂଗ୍ରେସ କମିଟି ନିମନ୍ତେ ଏଆଇସିସି ସ୍ଥିର କରିଥିବାରୁ ପଦଯାତ୍ରା 'ବୋରସାଦ'ରୁ ଆର ମ୍ଭ ହୋଇ ମଧ୍ୟାହ୍ନ ବିରତ 'ରାସ' ଠାରେ ଓ ପଦଯାତ୍ରା 'କନକପୁରା'ଠାରେ ଶେଷ ହୋଇ କନକପୁରା ଠାରେ ରାତ୍ରୀ ଯାପନ ହେବ ବୋଲି ସ୍ଥିର କରାଯାଇଛି ।
ପଦଯାତ୍ରୀମାନଙ୍କ ପାଇଁ ଗୁଜୁରାଟ ପ୍ରଦେଶ କଂଗ୍ରେସ କମିଟି ତରଫରୁ ଖାଇବା, ରହିବାର ସମସ୍ତ ଆୟୋଜନ କରାଯାଇଛି । ପ୍ରକାଶଥାଉକି ପଦଯାତ୍ରା ସ୍ଥାନ ବୋରସାଦର ନିକଟବର୍ତୀ ରେଳ ଷ୍ଟେସନ ଆନନ୍ଦ ଜଙ୍କସନ୍ ଓ ବଡୋଦରା ଜଙ୍କସନ । ସମସ୍ତ ଉପରୋକ୍ତ ବ୍ୟକ୍ତିବିଶେଷମାନେ ପୁରୀ-ଜିଆଇଏମବି ଏକ୍ସପ୍ରେସ୍ ଟ୍ରେନ ନଂ - ୧୨୯୯୪ ରେ ତା ୧୬/୩/୨୦୨୦ ରିଖ ଟିକେଟ୍ କାଟି ଏବଂ ଅନ୍ୟଟି ପୁରୀ- ଆଜମେରଏକ୍ସପ୍ରେସ୍ ଟ୍ରେନ ନଂ - ୧୮୪୨୧ ରେ ତା ୧୬/୩/୨୦୨୦ ରିଖ ଟିକେଟ୍ କାଟି ଟିକେଟ୍ର ଅବିକଳ ନକଲ ସହ ସେମାନଙ୍କର ନାମ, ବୟସ, ଠିକଣା ଓ ମୋବାଇଲ୍ ନ ମ୍ବର ତା ୧୩/୩/୨୦୨୦ ରିଖ ସଂନ୍ଧ୍ୟା ୬ ଘଟିକା ପୂର୍ବରୁ ପିସିସି ଇ- ମେଲ୍ / ଠିକଣାରେ ପଠାଇବାକୁ ପ୍ରଦେଶ କଂଗ୍ରେସ କମିଟି ସଭାପତି ଶ୍ରୀଯୁକ୍ତ ନିରଞ୍ଜନ ପାଇଁ ପିସିସି କାର୍ଯ୍ୟାଳୟ ସଂପାଦକ ବୈଦ୍ୟନାଥ ସ୍ୱାଇଁଙ୍କ ସହ (ମୋ - ୮୦୯୩୦୬୫୦୬୭, ୦୬୭୪- ୨୫୩୫୫୭୭) ରେ ଯୋଗାଯୋଗ କରିପାରିବେ ।
ସେହିପରି ଫେରିବା ଟ୍ରେନ୍ ଏଡିଆଇ-ପୁରୀ ଏକ୍ସପ୍ରେସ୍ ଟ୍ରେନ ନଂ - ୧୮୪୦୬ ଯାହାକି ତା ୨୦/୩/୨୦୨୦ ରିଖ ସନ୍ଧ୍ୟା ୬.୪୦ ରେ ଅହମ୍ମଦାବାଦ ଜଙ୍କସନରୁ ପୁରୀ ଅଭିମୁଖେ ଛାଡୁଅଛି । ଉକ୍ତ ପ୍ରସ୍ତୁତି ବୈଠକରେ କଂଗ୍ରେସ ବିଧାୟକ ଦଳ ନେତା ନରସିଂହ ମିଶ୍ର, କଂଟାବାଞ୍ଜି ବିଧାୟକ ସନ୍ତୋଷ ସିଂ ସାଲୁଜା, ପ୍ରାକ୍ତନ ମନ୍ତ୍ରୀ ଗଣେଶ୍ୱର ବେହେରା, କଂଗ୍ରେସ ଦଳର ବହୁବିଧାୟକ ଓ ସାଂସଦ ପ୍ରାର୍ଥୀଙ୍କ ସମେତ ପ୍ରାକ୍ତନ ପିସିସି ପଦାଧିକାରୀଗଣ, ବରିଷ୍ଠ କଂଗ୍ରେସ ନେତୃମଣ୍ଡଳୀ ଓ ବିଭିନ୍ନ ଛାମୁଆ ସଂଗଠନ, ବିଭାଗ ଓ ପ୍ରକୋଷ୍ଠର କର୍ମକର୍ତାମାନେ ଉପସ୍ଥିତ ରହି କାର୍ଯ୍ୟକ୍ରମକୁ ସଫଳ କରିବା ପାଇଁ ସୁଚିନ୍ତିତ ପରାମର୍ଶ ଓ ରଣନୀତି ପ୍ରସ୍ତୁତ କରିଥିଲେ । ଏହାକୁ ଅତ୍ୟନ୍ତ ଜରୁରୀ ମନେକରି ବହୁ ସଂଖ୍ୟାରେ ଯୋଗଦେବାକୁ ଅଖିଳ ଭାରତ କଂଗ୍ରେସ କମିଟି ଉପର ସୂଚୀତ ବ୍ୟକ୍ତି ବିଶେଷମାନଙ୍କୁ ପତ୍ରସଂଖ୍ୟା ଓଆରଜି-୭/୩୭୫୪ ମାଧ୍ୟମରେ ଜଣାଇଛନ୍ତି ବୋଲି ପିସିସି ସଭାପତିଙ୍କ ବ୍ୟକ୍ତିଗତ ସଚିବ ଶ୍ରୀ ପଦ୍ମାକର ଗୁରୁ ଏକ ପ୍ରେସ୍ ବିଜ୍ଞ ପ୍ତିରେ ଜଣାଇଛନ୍ତି ।
